
Periòdic de comunicació 
popular de Sants i barris veïns 

4.000 exemplars | Distribució gratuïta 



Pàg.3 

Vaga de fam davant 
d’agzessions al Centxe 
d’Internament 
d’Estrangers (CIE) 
de la Zona Franca 

La mort en circumstàncies obscures d’Aramis 
Manukyan (Alik), el 3 de desembre, al CIE 
de Zona Franca i les diverses agressions 
i vexacions als interns intensifiquen les 
mobilitzacions per tancar aquest centre. 

Pàg. 4 

El veïnat demana la 
recuperació de la vida 
i l’ús de l’espai públic 

Una acció de denúncia contra el consumisme 
nadalenc a la plaça Osca, el 14 de desembre, 
acaba convertint les cadires individuals en 
estructures de trobada col·lectives, que van ser 
retirades per l’ajuntament per tomar a posar les 
cadires solitàries. 


Pàg. 12 

Entrevista: 

E.Cartanyà i J.Sanromà, 

professors de VIES Lluís 
Vives. 

J. Gallego i O.Esteve, 

alumnes de 2n d’ESO 
i actrius de «La pèrdua 
de la innocència. 

Infants sota les bombes.» 



la repressió 


colpeja 
el barri 


En el marc de noves 
propostes legislatives per 
restringir les llibertats, 
un noi del barri de Sants 
s’ha vist involucrat en 
un judici per participar 
en una manifestació i 
continuen els processos 
judicials contra diverses 
persones imputades per 
mobilitzacions socials. Tot 
i així, també hi ha lloc per 
a la solidaritat, com amb la 
creació recent de la Comissió 
Antirrepresiva de Sants. 

Del Codi Penal i la Llei de Seguretat Ciutadana 



S ense ser doctes en matèria tele¬ 
visiva podem afirmar que l'Estat 
espanyol és considerat general¬ 
ment un estat de dret. 

Deixant de banda la crítica política o 
moral als fonaments de Testat liberal, ba¬ 
sat en el principi de legalitat i en la sepa¬ 
ració de poders, proposat per Locke, Mon- 
tesquieu, base del pensament il·lustrat i 
el liberalisme polític, ens preguntem quin 
tipus d’autoritat suposadament té un es¬ 
tat el qual els principis bàsics sobre el que 
es fonamenta no es compleixen. No és no¬ 
més per abús o negligència que Testruc- 
tura d’aquest estat trontolla, ara i abans. 


Principi de legalitat: principi segons el 
qual tot acte jurídic dels òrgans de Testat 
ha d'ésser sotmès a l’ordenament jurídic 
vigent i que els reglaments i actes jurídics 
s'adeqüin a la llei formal, és a dir, con¬ 
traposat a l’arbitrarisme administratiu i 
judicial. 

Separació de poders: Separació real en¬ 
tre el poder legislatiu (Senat, Parlament o 
Corts), el poder executiu (el Govern pròpi¬ 
ament dit) i el poder judicial (tribunals). 

Ja exposats els termes, podem recordar 
un seguit de casos flagrants —doctrina 
Parot inclosa— on ambdós principis que¬ 
den a l'alçada d'una llaminadura caiguda 
de les mans a la vora d'una fireta. En el 


projecte de llei de reforma del Codi Penal 
—poc debatut— i l'avantprojecte de llei de 
Seguretat Ciutadana, trobem altra vegada 
exemple d’aquest estat de dret sense base 
que constantment proclamen. Hem de sa¬ 
ber que la prelació o jerarquia de les nor¬ 
mes en el dret espanyol de més a menys és 
la següent: Constitució espanyola, Dret de 
la UE i Dret internacional, lleis orgàniques 
i ordinàries (“Real Decreto Ley” i “Real De¬ 
creto Legislativo”) i per últim, Decrets i Re¬ 
ial Decrets. Són ambdues proposicions fi¬ 
dels a la prelació de normes jurídiques del 
Dret espanyol? I més pesant, són ambdues 
proposicions fidels al principi de legalitat 
esmentat? Paper mullat. 


MICRO OBERT * Envia'ns el teu escrit a laburxa@gmail.com 

L’okupació, eina de lluita 
i embrió d’alternatives reals 


Francesc Ventura 


a sembla una vella 
cantarella això de 
que hi ha una ofen¬ 
siva per acabar amb 
l’okupació. Actual¬ 
ment la OtraCar- 
boneria té data de 
desallotjament pel 
26 de febrer (Sant 
Antoni), a la Gordís- 
sima de Sant Andreu acaben de de¬ 
manar el desallotjament, l'Ateneu 
popular de l'Eixample han tingut 
judici, el banc expropiat de Gràcia 
el tindrà d'aquí poc i a Sants, a 
més del desallotjament d'una vi- 
venda l'octubre passat, Can Vies 


està a l'espera de la resolució d'un 
recurs, que, en cas d'una resolu¬ 
ció negativa, podria comportar ser 
desallotjada. Aquests són segura¬ 
ment alguns dels Centres Socials 
més actius i compromesos de Bar¬ 
celona. Simbolitzen moltes coses, 
probablement cada un té una per¬ 
sonalitat i activitat diferent, uns 
estan més enfocats a la feina al seu 
barri i altres a lluites més globals, o 
a totes dues. Però tots simbolitzen 
un contrapoder. Per tot allò que 
lluiten és pel que les volen silen¬ 
ciar. 

És cert que aquesta ofensiva fa 
anys que dura, fa anys que «els 
okupes» van passar a ser l'enemic 
públic de la Barcelona de polítics 
de corbata, olímpica, de la millor 


botiga del món, del civisme. Però 
en els últims anys s'ha estat per¬ 
dent terreny. Al centre de Barcelo¬ 
na fa més d'un any que han acabat 
amb els centres socials okupats 
que hi havia i no s'ha estat capaç de 
poder recuperar altres espais. Cada 
cop resulta més difícil expropiar 
espais buits per crear projectes 
polítics; el poder no para de crear 
noves lleis i estratègies per lluitar 
-hi en contra. Els últims anys s'ha 
creat l'oficina del propietari, un òr¬ 
gan públic que es dedica a avisar, 
pressionar i assessorar propietaris 
per fer fora okupes. 

Però una mirada amb perspec¬ 
tiva ens ajudarà a veure que no és 
una lluita de qui okupa més i qui 
desallotja més. Sí és cert que en al¬ 


guns sectors socials ha calat la cri- 
minalització d'aquesta lluita, però 
en altres sectors ha estat clau per 
la gestació de lluites i reivindica¬ 
cions, i encara més important en 
la creació de projectes alternatius 
ferms i reals. La creació d'espais 
alliberats on poder desenvolupar 
projectes polítics, culturals i soci¬ 
als de forma lliure, ha estat clau 
en la formació de nous moviments 
socials i en l'enfortiment de llui¬ 
tes. Ha estat un referent per movi¬ 
ments antimilitaristes, feministes, 
estudiantils, ecologistes, veïnals i 
tants d'altres. Un exemple clarís- 
sim el trobem en com amb l'aflo¬ 
rament de la crisi i la tensió social 
resultant d'aquesta, ha revifat el 
fet d’okupar. Al nostre barri, per 


exemple, Can Batlló es va aconse¬ 
guir amb una amenaça d'okupació 
i beu de l’experiència autogestio- 
nària d'anys d'okupacions al barri. 
La presa d'espais buits per aquells 
que el volen i el necessiten és un 
fet que està en el nostre imaginari 
col·lectiu gràcies a anys de lluita i 
resistència. Venen temps difícils 
pels centres socials okupats i feina 
de tots hauria de ser defensar-los. 

Sense aquests espais no podríem 
gaudir de molts dels projectes com 
ho és la Burxa. Ara mateix la crisi o 
altres dinàmiques han fet que hi 
hagi moltes altres lluites al marge 
de l'okupació, però germanes en 
objectius i en mètodes. Està en joc 
un model de ciutat, més que uns 
simples edificis. 



He avortat 


Anònim 


o he avortat. Ho 
vaig fer a la prima¬ 
vera del 2009, amb 
20 anys; va ser una 
decisió fàcil. La pri¬ 
mera i única pasti¬ 
lla del dia després 
que m'he pres no 
va fer efecte, mala 
sort. 

Des de l'ambulatori de la Univer¬ 
sitat em van orientar molt amable¬ 
ment: em van facilitar el contacte 
d'una entitat que t'ajudava a coste¬ 
jar part de l'import de la interrup¬ 
ció de l'embaràs. Vaig acudir a la 
seva seu i tot van ser facilitats; des 
d'allí van concertar una cita per a 
realitzar la intervenció. Era un di¬ 
lluns, el divendres d'aquella matei¬ 
xa setmana ja havia avortat. 

Quan vaig arribar amb el meu 
company a la clínica on em van 
practicar la interrupció de l'emba¬ 
ràs, vaig tenir una cita amb una pro¬ 
fessional que, després d'entrevis- 
tar-me, va certificar que jo avortava 


al·legant “danys psicològics” per a 
la meva persona o quelcom similar. 
A la sala d'espera vaig observar que 
hi havia bastantes dones que es tro¬ 
baven en la mateixa situació. 

Quan va arribar el meu torn em 
vaig vestir amb una d'aquelles ba¬ 
tes verdes i em vaig obrir de cames 
davant del doctor. Em va indicar 
que estava de 7 setmanes, així que 
em podia practicar l'avortament 
amb el mètode d'aspiració; em va 
semblar entendre que s'ha de rea¬ 
litzar amb un mínim de setmanes 
de gestació, ja que si no pot ha¬ 
ver-hi risc d'hemorràgies. Quan el 
doctor es va posar mans a l'obra, les 
infermeres van tenir una actitud 
impecable. Sabien que em faria una 
mica de mal, així que em van estar 
distraient amb preguntes i comen¬ 
taris graciosos per a relaxar-me. Va 
durar poc, recordo un dolor intens, 
com el dels primers dies de la re¬ 
gla, però molt més fort. Poc a poc el 
dolor es va anar calmant, el dia se¬ 
güent estava perfectament, com si 
res hagués passat. 

Em sentia forta i satisfeta, acom¬ 
panyada en tot moment per la meva 


parella. Haver pres una altra deci¬ 
sió hauria acabat amb com jo volia 
viure i amb allò que en aquell mo¬ 
ment era prioritari per a mi. Encara 
que m'ho hagués pogut permetre, 
encara que en aquell moment ha¬ 
gués gaudit d'una situació suposa¬ 
dament adequada per a criar a una 
persona, no l'hauria tingut; jo no vo¬ 
lia ser mare en aquell moment. 

Mai he sentit que fes quelcom do¬ 
lent o que pogués danyar o assas¬ 
sinar a algú. Per sort tan sols vaig 
tenir consciència d'estar embaras¬ 
sada 5 dies i en aquell període no 
em va envair cap sensació en con¬ 
cret, simplement el pragmatisme 
de posar remei quan abans millor 
a la situació. No em persegueix cap 
remordiment, no em sento trau¬ 
matitzada, per a mi va ser un acte 
natural que va tenir una solució 
ràpida i efectiva. No em vaig sentir 
qüestionada per les meves amis¬ 
tats i per evitar el patiment de la 
meva família vaig decidir guardar 
silenci. Haver optat per compar- 
tir-ho amb els meus pares no hau¬ 
ria canviat res; senzillament els 
hi vaig ocultar perquè en aquell 


moment ja estaven alterats per al¬ 
tres circumstàncies i no volia que 
es preocupessin més, sobretot per 
una cosa que a mi no em provocava 
patiment i que simplement volia 
donar per tancada. 

Vaig obrar correctament? Crec 
que ningú pot contestar aquesta 
pregunta per mi, és la meva vida i el 
meu cos, jo decideixo. Sé que aques¬ 
ta expressió pot semblar pamfletà¬ 
ria i que després de repetir-la unes 
quantes vegades el seu significat 
es pot diluir, però posseeix la força 
de la justícia en un temps en que la 
llibertat de les dones segueix sent 
una qüestió d'Estat. 

Com a moltes altres dones, demà 
puc donar positiu en un test d'em- 
baràs; actuaré de la mateixa mane¬ 
ra? Sentiré de nou el mateix? No puc 
formular cap resposta. El que sí que 
tinc clar és que si volgués avortar 
de nou voldria tornar a disposar de 
la rapidesa, comoditat i tranquil·li¬ 
tat amb què vaig gaudir la vegada 
anterior, encara que sota la llei del 
1985 —no conec detalladament el 
seu contingut, només em baso amb 
la meva experiència personal— vaig 


haver d'al·legar danys psicològics 
i abonar una quantitat de diners. 
Considero que l'avortament hauria 
de ser gratuït i deixar els supòsits de 
banda, ja que és una qüestió de drets 
humans: les dones tenen dret a deci¬ 
dir sobre la seva vida i disposar d'un 
sistema sanitari que ho garanteixi. 

Jo no defenso l'avortament tan 
sols perquè l'hagi viscut en pròpia 
pell, sinó també per solidaritat i 
justícia. El defenso com a dret fona¬ 
mental de qualsevol dona. 

El que ens està passant avui és 
un reflex més d'aquesta societat 
patriarcal amb què tants cops ens 
omplim la boca, una traveta més 
per a fer trontollar totes les dones. 
Però per la nostra condició con¬ 
tinuarem alerta, acostumades a 
teixir estratègies i a construir au- 
toconeixement. Sovint ens movem 
pels marges i gaudim d'una experi¬ 
ència històrica i d'unes xarxes de 
suport mutu que en moments com 
aquests s'enforteixen. La nostra lli¬ 
bertat no la marca l'Estat, tenim la 
legitimitat i la força de definir-la 
nosaltres mateixes. Juntes podem 
amb tot. 

Actualitat I 3 


Unes 40 persones tancades al CIE fan vaga de fam davant les condicions precàries i les contínues vexacions 

La mort d’Axamis Manukyan (Alik) 
i les agressions als interns posen 
en entredit el CIE de Zona Franca 



Manifestació de protesta pertancar el CIE. JESORQUARDI 


El 3 de desembre, Aramis 
Manukyan, conegut 
com Alik, d’origen 
armeni, moria al Centre 
d’Internament per 
Estrangers (CIE) de Zona 
Franca, tancat a una cel·la 
d’aïllament. Des d’aleshores 
s’han produït nombroses 
agressions i vexacions als 
interns i ha estat denegada 
l'entrada al recinte als 
metges d’una comissió 
independent, evidenciant 
un cop més l’opacitat 
d’aquesta institució. 


Gemma Paxexa, Zona Fxanca 


L a versió oficial de la Policia 
Nacional és que Manukyan 
es va suïcidar, però diversos 
testimonis ho contradiuen. 
Segons relaten al Setmanari La Di¬ 
recta tres persones que comparti¬ 
en cel·la amb Alik, aquest “va tenir 
un enfrontament amb els policies 
que vigilaven el CIE, van entrar a la 
cel·la i se’l van endur a la força”. As¬ 
seguren que durant tota la nit van 
escoltar els crits i gemecs de l’Alik. 

Malgrat la incredulitat dels tes¬ 
timonis amb la versió del suïcidi, 
els fets resulten cada vegada més 
difícils d’esclarir, ja que dos testi¬ 
monis claus han estat deportats i ja 
no podran declarar, tot i que els ad¬ 
vocats de Tanquem els CIE i Migras- 
tudium van presentar un escrit als 
jutjats, en el que demanaven que es 
prenguessin mesures cautelars per 
no expulsar cap testimoni dels fets. 
Precisament aquestes dues perso¬ 
nes expulsades van poder sentir els 


crits i gemecs de l’home durant les 
hores prèvies a la seva mort. 

Agressions i opacitat 

Durant aquests mesos de desembre 
i gener, diverses concentracions da¬ 
vant del CIE de Zona Franca i de la 
Jefatura Superior de Policia de la Via 
Laietana han denunciat i fet sentir 
la indignació per la mort d’Alik, ai¬ 
xí com per la vulneració de drets i la 
pròpia existència dels CIEs. 

El 31 de desembre, coincidint amb 
una manifestació a l’exterior, en 
el marc de la 17a marxa contra les 
presons, una persona tancada al 
CIE va trucar demanant auxili a un 
membre de la Campanya Tanquem 
els CIE. Segons expliquen des de la 
Campanya, ‘Ta persona literalment 
va expressar amb por i angoixa 
- aquí estan pegant persones, se 
n’han endut a tres, els mataran a 
cops. Truca a algú per a que vingui, 
que vingui algú que els mataran! -. 

Segons Cristina Fernàndez, advo¬ 


cada de Tanquem els CIE, van tenir 
notícies d’agressions el 31 de de¬ 
sembre a la tarda, i com a resposta 
uns 40 interns van començar una 
vaga de fam, l’i gener, per denunci¬ 
ar les precàries condicions de vida, 
la deportació d’un gran nombre de 
companys i les contínues vexacions 
que estan patint per part d’un grup 
d’agents que treballen al centre. Al¬ 
guns van abandonar la vaga en els 
dies següents, però al tancament 
d’aquesta edició encara hi ha sis 
persones en vaga de fam. 

Segons la mateixa font, els in¬ 
terns van demanar assistència mè¬ 
dica externa, perquè la infermeria 
del centre no els dóna garanties. 
Van sol·licitar ser atesos per les doc¬ 
tores d’una Comissió Independent 
que va visitar el CIE el 3 de desem¬ 
bre, però se’ls va denegar l’entrada. 
Amb les pressions s’ha aconseguit 
que alguns hagin estat visitats en 
un centre de salut. Tot i així, el 2 de 
gener va ser deportat un dels in¬ 


terns víctima de les agressions. 

Segons Tanquem els CIEs, “arrel 
de tots aquests incidents, un grup 
d’interns va efectuar una queixa 
formal al director del centre. Com 
a resposta, diverses persones de¬ 
nuncien que alguns policies els han 
estat fent la vida impossible. Les 
tècniques de pressió cap als interns 
han estat diverses; entre d’altres, els 
testimonis denuncien que la tarda 
de l’i de gener la policia va irrompre 
a l’espai de les dutxes quan ells en¬ 
cara no havien acabat i va colpejar 
novament alguns interns amb els 
cossos nus i ensabonats”. 

Vulneració de drets 

Els CIE són presons dependents del 
Ministeri d’Interior, on es tanquen 
les persones immigrants en situació 
administrativa irregular, el que es 
coneix com “sense papers”, a l’espe¬ 
ra de la seva expulsió. 

L’informe “El CIE de Barcelona 
(Zona Franca) situacions de racisme 


i discriminació”, elaborat pel Grup 
de Recerca i Acció sobre Fronteres 
i Controls, el gener de 2013, denun¬ 
cia l’opacitat d’aquest centre, l’es¬ 
tructura i el funcionament carce- 
lari, amb comunicacions familiars 
molt curtes i a través de vidres, la 
manca d’informació, la inexistèn¬ 
cia d’intèrprets, els angles morts 
en càmares de seguretat, a més de 
les nombroses denúncies per mal¬ 
tractaments i la mort de Mohamed 
Abagui, a la cel·la d’aïllament, el 
maig de 2010, i la d’Idrissa Diallo, 
el gener de 2012, per falta d’assis¬ 
tència sanitària després d’hores cri¬ 
dant l’atenció als policies, a la que 
ara es suma la d’Aramis Manukyan 
aquest desembre. 

Apartheid jurídic i social 

Els CIE són una part, en aquest cas 
l’engranatge repressiu, de tot un 
“apartheid jurídic i social” al que es 
veuen sotmeses les persones immi¬ 
grants. Així es va denunciar en una 
trobada, el 13 i 14 de desembre, que 
va aplegar unes 200 persones i dife¬ 
rents entitats i associacions. 

En aquest espai es va posar sobre 
la taula les dificultats que tenen ac¬ 
tualment les persones immigrants 
per obtenir o renovar papers, o acon¬ 
seguir el reagrupament familiar, 
en un context tan elevat d'atur, que 
afecta encara més als immigrants, 
i que els impedeix obtenir el con¬ 
tracte de treball que exigeix la Llei 
d’Estrangeria per regularitzar-se. 
Així, es creen les condicions de vul¬ 
nerabilitat que propicien l’explota¬ 
ció laboral, els abusos de les màfies 
i la vulneració dels drets socials més 
bàsics, com la sanitat, l’educació o 
l’accés a l’habitatge. 

Davant això, la Trobada contra 
l’apartheid jurídic i social es va 
plantejar el “repte de començar a 
posar en comú una plataforma de 
lluita sobre regularització, sanitat, 
treball i formació i drets humans”. 


Més informació a: http://tanque- 
melscies.blogspotcom.es/ 


Manifestacions el 31 de desembre en solidaritat amb les persones preses 

Torna la 17 a Marxa contra les presons 


losé Pellicer, Esquerra Eixample 


C om cada any per aques¬ 
tes dates s’han realit¬ 
zat, el 31 de sembre, a la 
ciutat de Barcelona i en 
altres ciutats de l’Estat 
marxes i concentracions en solida¬ 
ritat amb les persones preses i per 
la destrucció de les presons. 

En concret, es feu una concentra¬ 
ció al matí a la presó de Wad Ras a 
Bogatell, per després dinar a l’Ate¬ 
neu Flor de Maig del Poblenou i 
marxar a concentrar-se davant del 
Centre dTnternament d’Estrangers 
de la Zona Franca a mitja tarda, aca¬ 
bant la jornada amb una marxa de 


torxes al voltant de la Model a les 
vuit del vespre. 

Durant una jornada tan emoti¬ 
va com aquesta en la que s'intenta 
mostrar que no s’oblida a aquells i 
aquelles que estan reclosos, els col- 
lectius i aquells que es manifesten 
en aquesta data ho fan explicant 
com la realitat que es ven als mit¬ 
jans d’una presó plena de violadors, 
terroristes i bojos és totalment falsa; 
la veritat és que la immensa majo¬ 
ria de reclosos actualment ho són 
per petits delictes com furts o as¬ 
sumptes relacionats amb drogues, 
i la immensa majoria de persones 
que cometen aquests delictes són 
pobres. L’objectiu no és qüestionar 


que hi hagi persones que cometin 
actes intolerables per a la convivèn¬ 
cia social i que quelcom s'ha de fer 
amb aquestes situacions. El proble¬ 
ma és que la causa real de la majoria 
d’empresonaments són delictes que 
tenen una arrel clarament sistèmi- 
ca; la presó és un reflex de la societat 
en què vivim, existeix com a eina de 
repressió física, així com de repres¬ 
sió psíquica per la por que provoca. 
Per tant, la voluntat d’acabar amb 
la presó i la solidaritat amb els que 
es troben a dins va intrínsecament 
lligada a la voluntat d’acabar amb 
un sistema que es basa en la desi¬ 
gualtat i l’opressió dels poderosos 
cap a qui no té res. No és extrany 


veure com es fa realitat la frase «els 
rics mai hi entren, els pobres mai en 
surten» amb la multitud de casos 
de corrupció que s’estan descobrint 
últimament. 

No sha d’oblidar tampoc que les 
presons han sigut utilitzades al llarg 
de la història per a reprimir els mo¬ 
viments polítics i revolucionaris que 
volien o volen acabar amb l'ordre so¬ 
cial establert. No és extrany que en 
èpoques convulses interessés que la 
presó estigués ben a prop de la ciu¬ 
tat, a dins mateix, perquè el poble 
la tingués ben present. Avui en dia, 
en canvi, s’estima més tenir les pre¬ 
sons amagades, en zones allunyades 
del centre de les urbs perquè sembli 


que no existeixin, que no hi ha cap 
problema, encara que sigui el país 
amb major percentatge de població 
reclosa d'Europa. 

És per tot això que potser la vo¬ 
luntat d'aquestes manifestacions 
no és abolir la presó per a cercar 
noves formes estatals de càstig cap 
als que han trencat la norma social, 
sinó la transformació de la societat 
d’una forma revolucionària perquè 
no sigui necessari institucionalit¬ 
zar el càstig, cercant formes comu¬ 
nitàries de gestionar els conflictes; 
o en tot cas simplement la de des¬ 
truir la societat capitalista i autori¬ 
tària que necessita del càstig per a 
perpetuar-se. 

l'imperi de la cadira solitària 



La plaça Osca segueix 
essent punt de conflicte 
entre la vida comunitària 
i la mercantilització 
del barri. 


Rafael Gixau, Sants 

E l passat dissabte 14 de de¬ 
sembre hi havia convo¬ 
cada una jornada contra 
el consumisme nadalenc 
a la plaça Osca. A primeres ho¬ 
res del matí un grup de joves del 
barri van començar a preparar 
paradetes de roba gratuïta per 
trencar amb la constant idea de 
la propietat privada i un sistema 
basat en la compra i venda de 
mercaderies, demostrant així que 
compartint allò que no s'utilitza 
és possible vèncer el mercat. 

També a la mateixa hora i a la ma¬ 
teixa plaça, una trentena de perso¬ 
nes arribades a les uh començaren 


a treure unes estructures de fusta 
fetes amb palets. Aquestes estructu¬ 
res van ser acoblades a les tristes ca¬ 
dires individuals que es van instal- 
lar aquest estiu. En poc més de deu 
minuts la urbanització de la plaça 
es va modificar, recuperant en una 
petita part de les estructures de re¬ 
unió col·lectives. Poc a poc s'anaven 
convertint les cadires en bancs de 
diferents mides, recuperant-los per 
l'ús col·lectiu que el districte volia 
combatre. 

L’acció va ser realitzada per gent 
del barri per tal de reivindicar la 
vida i l'ús de l'espai públic. Com es 
podia llegir en una pancarta des¬ 
plegada per reivindicar l'acció: “Re¬ 
cuperem la vida a les places. Contra 
l·Imperi de la cadira solitària''. Es 
van repartir pamflets al vianants 
i veïnes que eren a la plaça i es va 
amenitzar l'acció amb una xocola¬ 
tada gratuïta que va aportar l'As¬ 
semblea del Barri de Sants, la ma¬ 
teixa que havia convocat la jornada 
anti-consumista. 

Malauradament la recuperació 
de la plaça no va durar gaire ja que 
com el veïnat pot observar, en un 


parell de dies l'ajuntament havia 
retirat els nous bancs per tornar a 
imposar les cadires solitàries. No se 
sap si aquesta decisió va ser presa 
després d'àrdues hores de discus¬ 


sió urbanística, el fet és que queda 
palès que el districte es pensa que 
el carrer és seu, i que és ell qui de¬ 
cideix què s'hi fa. El fet és que du¬ 
rant el poc temps que el veïnat va 


fer seva la plaça, feia un goig que 
avui no fa. Veient que el carrer no 
és de qui l'habita, ens preguntem, 
en quin moment ens el vam deixar 
prendre? 


Sants en solidaritat 
amb la vaga de Panxico 


Es crea un comitè de suport al barri 


Els treballadors i treballadores de Panrico van acostar 
la seva lluita a través d'un acte celebrat dimecres 18 de 
desembre al Centre Social de Sants. 



Gemma Parera, Sants 


L 'acte, convocat per Llui¬ 
ta Internacionalista, En 
Lluita i la CUP, va comp¬ 
tar amb la participació de 
diversos treballadors de Panrico 
que des de fa deu setmanes estan 
duent a terme una vaga indefini¬ 
da en defensa dels seus drets i els 
seus llocs de treball. 

Panrico, sorgida d'una empresa 
familiar als anys 60 del segle XX, 
va ser venuda el 2005 a un fons 
d'inversió, APAX, que va comprar 
l'empresa a crèdit, endeutant-la, 
venent la seu i filials estrangeres, 
tancant plantes a Sevilla i Santi¬ 
ago de Compostel·la, pujant els 


salaris dels executius un 81% i 
obligant als treballadors de la dis¬ 
tribució a fer-se autònoms. 

El 2010, APAX va lliurar la seva 
participació per un euro a la 
banca (ING, Caja Madrid -avui 
Bankia-, La Caixa), que es va que¬ 
dar l'empresa, perdonant 300 mi¬ 
lions d'euros a APAX. El setem¬ 
bre de 2013 es va deixar de pagar 
el salari als treballadors, i es va 
proposar un pla de viabilitat que 
suposava l'acomiadament de 745 
treballadors i una rebaixa salarial 
del 18% per a les treballadores de 
producció de tot l'Estat. 

El centre més afectat és el de 
Santa Perpètua amb 154 acomia¬ 
daments, tot i que la productivitat 


d'aquesta fàbrica, - on s'elaboren 
els Donettes i els Donuts-, és de 
les més altes del grup Panrico, 
com es mostra amb les jornades 
intensives que es duien a terme 
abans de l'ERO, amb producció 
nocturna i la contractació diària 
de 50 persones externes de reforç 
per mitjà d'empreses temporals. 

Davant de tot això, la plantilla 
de Santa Perpètua, està fent vaga 
i també tractant d'impedir que 
es porti a terme la distribució de 
dònuts i bollycaos que arriben a 
Catalunya des d'altres centres de 
producció de l'Estat. Per això, han 
estat bloquejant els accessos de 
camions a diversos punts de dis¬ 
tribució, principalment a Barcelo¬ 
na i Cornellà. 

Després de l'explicació sobre 
l'origen i el desenvolupament del 
conflicte a càrrec d'un dels va¬ 
guistes, en la xerrada que va tenir 
lloc al Centre Social de Sants, es 
va obrir un debat on va participar 


bona part de la trentena d'assis¬ 
tents. També es va parlar de la 
importància de la solidaritat per 
ajudar a fer pressió i a sostenir la 
vaga que genera una situació eco¬ 
nòmica molt crítica per a moltes 
famílies. 

Com a resultat, es van organit¬ 
zar dos esmorzars solidaris, un 
d'ells a la plaça de Sants i l'altre 


al mercat de Sants, per tal d'in¬ 
formar de la situació dels vaguis¬ 
tes i també per recaptar fons per 
a la caixa de resistència. A més, 
s'ha creat un comitè de suport a la 
vaga a Sants. 


Més informació a: http://cupsants- 
montjuic.wordpress.com/ 

Insurrecció a La Bordeta, 1933 


El passat mes de desem¬ 
bre va tenir lloc a l'espai 
d’encontre de Can Batlló 
una exposició sota el títol 
Insurrecció a La Bordeta, 
desembre de 1933”. 


Oziol Rigola, Sants 


L ’exposició recollia tot un se¬ 
guit d'imatges de l'època del 
barri i de les seves rodalies, 
així com articles de diferents 
publicacions a l'entorn dels fets. 

L'exposició, que es va poder veu¬ 
re durant un parell de setmanes, va 
anar acompanyada d'una xerrada 
que va comptar amb la presència de 
Manel Aisa, president de l'Ateneu En¬ 
ciclopèdic Popular, així com de l'his¬ 
toriador Agus Giralt. 

Els aconteixements que es rela¬ 
taven es produïren arreu de l'Estat 


espanyol i queden immersos dins 
d'una època de constants revoltes i 
insurreccions. 

Les eleccions, que varen tenir lloc el 
novembre del 1933, no aconseguiren 
fer oblidar l'amenaça d'un nou cop 
d'estat que planava sobre les urnes 
després de l'últim intent del general 
José Sanjurjo dos anys abans. Aques¬ 
tes varen ser boicotejades pels sec¬ 
tors anarquistes que, a més a més, 
estaven descontents amb els pocs 
avenços realitzats per aquella Repú¬ 
blica re-instaurada pocs anys abans. 

Diverses vagues es succeïren durant 
aquells anys i la victòria de la coali¬ 
ció de dretes no va fer més que em¬ 
pitjorar la situació. 

El desembre d'aquell any, va portar 
la il·legalització dels sindicats anar- 
cosindicalistes i la presa de la ciutat 
de Barcelona per part de la Guàrdia 
Civil. L'esclat de la revolta portà a la 
proclamació del Comunisme Lliber¬ 
tari a la Tinença d'alcaldia de Sta. Eu¬ 
làlia i la seva extensió pels entorns: 

La Bordeta, La Torrassa, Sants, etc. 

Exposició a Can Batlló. ORIOL RIGOLA 



Joan Marco 

Veí del carrer Toledo amb taller al carrer Manzanares, La Bordeta (Sants). Tallis- 
ta des dels 14 anys, actualment en té 77. 

La talla en si crec que desapareixerà" 


Vides de barri 



Joan Marco al seu taller.. IVET EROLES 


Ivet Exoles, La Bordeta 


Com és la professió de tallista? 

Molt variada, encara que sembli 
que simplement és fer talla de fusta 
o mobles, també és fer una imatge 
per una església o altres tipus d'en¬ 
càrrecs. Jo faig una talla i tan pot ser 
un model com un prototip per fer 
després fundició de ferro, llautó... 
puc fer joies, puc fer mobles, puc fer 
de tot. 

Com vas aprendre l’ofici? 

El vaig aprendre amb mestres de 
fer talla, però conjuntament vaig es¬ 
tudiar dibuix a la Llotja. 

Per què vas decidir que volies ser 
tallista? 

No ho vaig decidir. En aquella èpo¬ 
ca, als 14 anys, vaig plegar d'escola i 
vaig posar-me d'aprenent en un ta¬ 
ller d'un amic del meu pare. A partir 
d'aquest moment vaig anar buscant 
els mestres que a mi m'agradaven i 
així vaig anar aprenent. 

Per què segueixes amb el taller si 


ja estàs jubilat? 

Perquè tinc la sort d'haver treba¬ 
llat del què m'agrada i del què he 
estudiat. Ara continuo amb aquest 
ofici per plaer, per divertir-me, per 
realitzar els meus projectes. 

Ouina part de l’ofici t’agrada més? 

A mesura que van passant els 
anys en vas aprenent més, en saps 
més i fas coses més difícils, més 
complicades. Quan faig una peça 
m'agrada pensar què he de fer, co¬ 
mençar-la, embastar-la i ja la deixa¬ 
ria així, perquè ja veig quina peça és, 
l'acabat m'és igual, no l'acabaria, ja 
en començaria una altra. 

Totes les peces que fas són 
pròpies? 

Poca cosa és pròpia. Jo faig els es¬ 
tils: barroc, gòtic, romànic, renaixen¬ 
tista, plateresc, etc. Quan són mo¬ 
bles poden ser modernistes, déco, 
nouveau... Sempre trec un estil ja fet, 
però el que faig és una composició 
sobre aquell estil. 

Això sí que ho crees tu mateix? 

És clar, primer sempre s'ha de fer 


el dibuix. Després ho passo a fusta 
i moltes vegades després ho faig a 
ferro, llautó o altres materials, com 
l'or o la plata. 

Ha canviat molt l’ofici des de que 
vas començar? 

L'ofici en si no ha canviat, els estils 
no es canvien, el que sí han canviat 
són els materials i les eines, ara tens 
més eines. 

La gent que està aprenent aquest 
ofici ho fa de la mateixa manera? 

Ho hauria de fer de la mateixa 
manera, però no s'ensenya aquest 
ofici en aquest moment. Es perdrà, 
es perdrà. 

Però algú haurà de continuar 
dissenyant aquest tipus de peces... 

Sí, més o menys... Jo dono classes 
a la diputació i a escoles, dono tam¬ 
bé conferències, però ja és diferent. 
Ara ensenyes a algú i si és escultor 
fa escultures urbanístiques, no fa ni 
talles de mobles ni imatges. Ha can¬ 
viat amb això. 

S’especialitzen actualment? 

S'especialitzen, jo els hi ensenyo la 


base: la manera de moure les gubies, 
de treballar, de donar relleus a les pe¬ 
ces... després ells ho poden fer d'una 
manera diferent, més moderna. La 
talla en si crec que desapareixerà. 
Tallers com el teu també 
s’acabaran? 

S'acabaran. Segurament el procés 
serà més industrialitzat, però això 
vol dir mecanitzar-lo i comporta 
menys creativitat i aquest ofici és 
una artesania artística. 

Venen molts artistes al teu taller? 

Aprofiten les eines, aprofiten el 
concepte, les idees... parlem i discu¬ 
tim. D'aquí han sortit artistes con¬ 
temporanis molt importants. 
També et passa a saludar molta 


gent del barri. 

S'aturen a parlar i a veure què faig. 
Com que he nascut al barri em co¬ 
neix molta gent, abans tenia el taller 
al carrer Toledo i ara a Manzanares. 

Ouines obres destacaries d’entre 
les que has creat? 

A Sant Cugat tinc una imatge, i a 
Torà. Peces que he fet pel Palau de la 
Música o per Port Aventura i les làm¬ 
pades del Liceu. 

Què sents quan trobes una peca 
que has dissenyat tu? 

Em fa gràcia, de vegades et trobes 
alguna peça als Encants que diuen 
que és de fa no sé quants segles i és 
una peça que he fet jo; potser fa cin¬ 
quanta anys que està feta. 

La nova Llei de Seguretat Ciutadana és un engranatge més en el marc 
de la maquinària repressiva de l’Estat, la qual es posa al dia per fer front 
a l’allau de lluites socials que es consoliden i es radicalitzen dia a dia a 
tots els barris, pobles i ciutats. 


Iogu 


A mb això, el Govern tanca el seu projecte de control de la protesta que va iniciar amb 
la reforma del Codi Penal (encara no ha entrat en vigor) i l'avantprojecte de reforma 
de la Llei d'Enjudicament Criminal. Aquesta darrera reforma porta anunciant-se fa 
uns anys, sense una gran publicitat, però amb una rellevància enorme. Introdueix 
modificacions substancials en el procediment penal, com és la figura del Fiscal instructor 
(que substitueix al jutge, amb la corresponent politizació de la investigació criminal) i la im¬ 
possibilitat d'exercir l'acció popular a partits i sindicats, i un llarg etcètera. 

La nova Llei de Seguretat Ciutadana ha d'entendre's, doncs, com un complement de totes 
aquestes reformes penals, en especial la del Codi Penal, que elimina la figura de les «faltes», 
infraccions que, o bé són assimilades a delictes lleus o bé són regulades com sancions admi¬ 
nistratives. El que a simple vista es podria veure com una atenuació (sempre sona més dèbil 
una multa que un judici i una pena) desapareix al contemplar el contingut de la norma: la 
desproporció de les seves sancions, la politització de les conductes infractores i la falta de rigor 
jurídic que porta assimilada la discrecionalitat de l'Administració, amb el corresponent perill 
d'una interpretació extensiva de la norma, ja de per si restrictiva amb els drets fonamentals. 

Així, hem de tenir clar que els procediments administratius són molt més farragosos, ja que 
a l'hora de recórrer una multa s'ha de fer, en primera instància, davant de la pròpia Adminis¬ 
tració que la posa i, una vegada acabada aquesta via, es podrà recórrer davant del Jutge con- 
tenciós-administratiu, amb el corresponent pagament (mínim 200 euros) de la taxa judicial 


(la jurisdicció penal està excempta d'aquesta taxa). A més del sangrant recurs contenciós, s'ha 
de recordar que l'Administració ostenta una posició dominant en aquest tipus de procedi¬ 
ments; per una banda, per la seva capacitat a l'hora de disposar de diners —facilitat d'embar¬ 
gament—, i per altra banda, i la més important, és que l'Administració ostenta la pressumpció 
de veracitat —o el que és el mateix, la pressumpció de culpabilitat de l'infractor— de manera 
que, a diferència del procediment penal, no és l'acusador el que ha de provar la culpabilitat de 
l'infractor, sinó que aquest haurà de demostrar que l'Administració s'equivoca, i tothom sap 
la difïclutat que suposa provar alguna cosa quan la policia està pel mig. 

D'altra banda, la Llei de Seguretat Ciutadana regularitza pràctiques que ja es venien duent 
a terme per part de la policia: la restricció d'accessos a zones públiques, els controls d'iden¬ 
tificació i escorcolls per associació a una protesta o opció ideològica i, potser el més greu de 
tot, la creació formal d'un fitxer d'infractors per controlar (entre altres coses) la reincidència. 
I tenint en compte que en aquesta llei es sanciona explícitament i de forma generalitzada la 
protesta social, aquest fitxer tindrà un caràcter determinant a l'hora d'assenyalar, crimina¬ 
litzar i prejutjar a les persones en funció de la seva opció i pràctica política. Més enllà de la 
problemàtica del caràcter públic o intern d'aquest fitxer, l'allau d'infraccions (administrati¬ 
ves i penals) donarà un paper clau a l'hora de seleccionar els individus penal i administrati¬ 
vament responsables. 

Com que ara es penalitza tot, però tot no pot ser castigat a causa de la massificació de con¬ 
ductes punibles que col·lapsarien els procediments penals i sancionadors (malgrat haver-ho 
previst, augmentant el termini de caducitat de l'acció per tenir més temps per sancionar-la), 
el fitxer pot servir de filtre (com ja es porta fent de forma amagada), per castigar a un sector 
social més polititzat, organitzat o amb major consciència social. 

En definitiva, aquest gir repressiu permet veure que l'Estat mai podrà solucionar els pro¬ 
blemes de la gent. No pot portar a terme reformes de cap tipus, perquè la funció de qualsevol 
poder és assegurar la seva supervivència i perpetuació, el que és incompatible amb la llibertat 
i la justícia social. Davant d'una dramàtica situació social, el govern de torn planteja la única 
opció viable per defensar els seus interessos: la política de la por i la repressió. Però la ciuta¬ 
dania coneix la seva olor i no s'espanta, perquè té del seu costat armes molt més profundes i 
consolidades per l'experiència històrica: la solidaritat, el suport mutu i l'acció directa contra 
tota forma de dominació. 











núm. 178 I Gener de 2014 I labuxxa.cat 


Burxant a fons I 7 


Repressió per manifestar-se 


Sevezino Albazzacín 


E ls moviments socials del 
barri han patit diversos ca¬ 
sos repressius en els dar¬ 
rers anys en els que s'ha 
vist augmentada la conflictivitat 
social i hi ha hagut grans mostres 
de descontent social, com ara el 15M, 
les vagues generals i d'educació o les 
diverses marees sectorials. Davant 
d'aquestes mostres de resistència a 
les polítiques d’austeritat i del des¬ 
content amb el sistema parlamen¬ 
tari, l'Estat espanyol i el Govern ca¬ 
talà han optat per fer cas omís de les 
exigències ciutadanes i augmentar 
les lleis repressives. 

“Jo també estava al pazlament 
i ho toznazia a fer” 

El 15 de juny de 2011, des del movi¬ 
ment 15M es va convocar a envoltar 
el Parlament per evitar l'aprovació 
d'uns pressupostos restrictius que 
implicaven unes retallades socials 
que encara a dia d'avui s'estan pa¬ 
tint. Des dels mitjans de comunica¬ 
ció de masses es va crear una gran 
expectació i es va exagerar els fets, 
fins i tot saltant-se els drets dels 
manifestants, com va ser el cas de 
TeleMadrid que va mostrar imatges 
amb noms i cognoms d'alguns d'ells 
inventant-se antecedents penals. 
També es varen donar altres irregu¬ 
laritats quan la Brigada Mòbil dels 
Mossos d'Esquadra va assaltar la 
Ciutat de la Justícia quan diversos 
imputats anaven a personar-se da¬ 
vant la jutgessa, provocant les críti¬ 
ques dels propis jutges de la Ciutat 
de la Justícia. 

El 3 de novembre varen començar 
les detencions, i els imputats varen 
haver d'anar a declarar a l'Audièn¬ 
cia Nacional, acusats de diversos de¬ 
lictes per la Generalitat i l'associació 
feixista Manos Limpias. 

A dia d’avui són 20 els imputats 
esperant judici pels fets del Parla¬ 
ment, amb les següents peticions 
per part de les acusacions: 8 anys de 
presó per cada persona per part de 
l'acusació popular, 5 i mig de presó 
per part de la Fiscalia, 3 anys i mig 
per part del Parlament de Catalu¬ 
nya i 3 anys i mig per quatre de les 
vint imputades per part de la Gene¬ 
ralitat, entre elles un veí del barri de 
Sants. 

Vaga genezal del 29 de Mazç 

El passat 29 de març de 2012 hi va 
haver una vaga general convocada 
per la majoria dels sindicats i recol¬ 
zada i impulsada pels moviments 
socials. Els motius principals eren 
les mesures d'austeritat i la refor¬ 
ma laboral aprovada l'n de febrer 
de 2012 que ha reduït la indemnit¬ 
zació màxima per any cotitzat, pas¬ 
sant de ser de 45 dies amb un límit 
de 42 mensualitats a 33 dies per 
any treballat, amb un límit de 24 
mensualitats i l'empresa podrà re¬ 
alitzar un Expedient de Regulació 
d'Ocupació (ERO) que suposi la re¬ 
ducció de la jornada laboral sense 
recórrer a l'autoritat laboral, entre 
altres mesures. 

La vaga va tenir un seguiment 
del 85%, segons els sindicats, amb 
un important seguiment en alguns 
sectors com en la indústria (un 95%) 


i en els serveis públics i l'ensenya¬ 
ment (un 70%) i entre un 80% i un 
90% en els sectors de l'alimenta¬ 
ció i el químic, segons dades dels 
sindicats. 

Durant la diada a Barcelona es 
van produir multitud de piquets a 
diferents empreses i barris; a Sants 
va estar tallada durant una hora 
la Gran Via de bon matí, i el piquet 
que va recórrer el barri, convocat per 
l'Assemblea de Barri de Sants, fou 
multitudinari i gairebé un 40% dels 
comerços restà tancat, segons dades 
de la CUP Sants-Montjuïc. 

Ja des de ben d'hora del matí es 
produïren diverses detencions a 
alguns indrets de Barcelona, per 
exemple el flagrant cas de Javi, Is- 
ma i Dani, que foren detinguts per 
participar al piquet del barri del 
Clot, i que varen ser tancats a presó 
preventiva sense cap judici. Mesos 
després de la seva sortida de presó 
sense fiança es realitzà el judici del 
que finalment foren absolts. 

La manifestació anticapitalista de 
la tarda tingué una gran afluència, i 
des d'un principi es van trencar vi¬ 
dres d'entitats bancàries i de grans 
establiments fins a l'arribada a Pla¬ 
ça Catalunya.Els Mossos d'Esquadra 
varen actuar amb una violència que 
feia anys que no es veia; varen fer 
diferents càrregues a cops de porra 
i varen llençar gasos lacrimògens de 
forma massiva, per ordre del llavors 
Conseller d'Interior Felip Puig. Tam¬ 
bé es varen disparar bales de goma, 
en moltes ocasions obviant la forma 
reglamentària de fer-ho. 

El balanç de ferits fou força gran: a 
dues persones se'ls va haver d'extir¬ 
par la melsa quirúrgicament, un òr¬ 
gan que difícilment es pot malme¬ 
tre amb cops de porra, sinó més bé 
a cops de puny i puntades de peu di¬ 
rectament a l'abdomen, com varen 
corroborar diferents manifestants 
que afirmaren que agents de paisà 
i de la Brigada Mòbil varen emprar 
aquests mètodes, conjuntament 
amb la utilització indiscriminada 
de bales de goma, sovint per sobre 
de l'alçada reglamentària. Un noi i 
una noia varen haver de ser inter¬ 
vinguts per lesions greus a la cavitat 
ocular causades per les pilotes de 
goma, també un home de 50 anys va 
ser atès amb una lesió cranial greu 
per l'impacte d'una bola de goma. 
Es va arribar a tenir constància de 
més de 20 politraumatismes (cames 
trencades, braços trencats, esquin¬ 
ços, hematomes...) tan sols al servei 
d'urgències de l'Hospital Clínic, a 
més de vàries persones tractades 
per problemes respiratoris i casos 
d'ansietat derivats de l'ús indiscri¬ 
minat de gasos lacrimògens. 

Però la repressió no acabà amb la 
violència física contra les persones 
emprada per les forces de segure¬ 
tat de la Generalitat de Catalunya 
ni amb les detencions realitzades 
aquell dia, sinó que es va prolongar 
els mesos següents amb desenes de 
detencions i amb molts judicis que a 
dia d'avui encara no s'han celebrat. 
Més de 100 detencions a tota Catalu¬ 
nya, sense oblidar la polèmica web 
de delació ciutadana que durant un 
mes d'existència animava als ciuta¬ 
dans a denunciar als seus veïns, ig¬ 
norant la presumpció d'innocència i 
el dret a la privacitat, web en la que 


fïns i tot hi havia fotografies de tres 
persones menors d’edat, retirades 
després de les denúncies dels pares 
davant els Mossos d’Esquadra. 

Dos veïns del bazzi tancats 
a la pzesó 

Les detencions van anar suc- 
ceint-se durant les setmanes i me¬ 
sos posteriors a la vaga general. 
Entre elles, els veïns i companys 
de l'Assemblea de Barri de Sants i 
altres col·lectius del barri, Andreu 
i Ruben, que foren detinguts a les 
seves cases per la Brigada Mòbil 
el 30 de maig. Després de restar 
a les dependències policials de la 
comissaria de Les Corts, es va de¬ 
cretar el seu empresonament pre¬ 
ventiu, sense fiança i òbviament 
sense judici. Després d'onze dies a 
la presó en el cas de Ruben i 3 set¬ 
manes en el cas d'Andreu es va de¬ 
cretar la seva posada en llibertat 
sense fiança. Durant aquest temps 
es varen realitzar diferents actes 
de suport i per exigir la seva posa¬ 
da en llibertat, com un escarni al 
regidor del districte, Jordi Martí, 


i una manifestació de vora 2.000 
persones pels carrers de Sants. 

Un any despzés es segueix 
espezant 

El 19 d'abril foren detinguts, al sor¬ 
tir de les seves cases, tres veïns del 
barri de Sants i alguna vivenda va 
ser registrada. Els imputen diversos 
càrrecs de danys i desordres públics 
a dos d’ells pel piquet del matí con¬ 
vocat per l’Assemblea de Barri de 
Sants i als tres per la manifestació 
unitària convocada a la tarda. El jut¬ 
ge de guàrdia els posà en llibertat 
amb càrrecs, amb l'obligació d'anar 
a firmar cada quinze dies, i una fi¬ 
ança de 6000 euros i la impossibi¬ 
litat de sortir del país per a un d'ells. 

El 30 de maig a més de les dues 
persones que foren empresonades, 
esmentades anteriorment, també 
fou detinguda una tercera perso¬ 
na quan agents de paisà anaren a 
buscar-lo a la seva feina i fou posa¬ 
da en llibertat després de passar la 
nit a comissaria. 

Es té constància d’almenys un de¬ 
tingut més a Sants, en total 7 veïns 


i veïnes del barri detinguts arrel de 
la vaga del 29 de març. Els càrrecs 
varien d’unes persones a altres però 
algunes són de pena elevada; un 
notable augment en la qualificació 
dels delictes que poden suposar ele¬ 
vades penes de presó i que ha pro¬ 
vocat que la Brigada d’Informació 
dels Mossos d'Esquadra emprés mè¬ 
todes que fins ara sols s'havien em¬ 
prat per a casos de terrorisme, tràfic 
de drogues... 

A dia d'avui s'han celebrat alguns 
judicis pel piquet del matí del que 
tots els encausats han estat absolts 
per falta de proves, així però, a dia 
d'avui els 7 veïns encara tenen judi¬ 
cis per realitzar-se. Cal destacar que 
el judici de tres d'aquestes persones 
està sota secret sumari, amb la qual 
cosa no saben quin tipus de violaci¬ 
ons de la seva intimitat estan duent 
a terme des de la Brigada d'Informa¬ 
ció ni de quins delictes se'ls acusa. 
Finalment, cal fer constar que un al¬ 
tre veí del barri fou detingut quan 
tornava a casa el dia de la vaga ge¬ 
neral del 14 de novembre i que a dia 
d'avui encara està esperant judici. 


LA SOLIDARITAT NO TE PREU I ENS LA VOLEN FER PAGAR 


Redacció 


Un altre veí 
al banc 

dels acusats per 
“desobediència 
a l’autoritat” 


El passat 5 de desembre un jove del barri va 
ser jutjat per “desobediència a l’autoritat” 
després de ser identificat en la manifestació 
solidària amb tres vaguistes del Clot del 29M 
sis mesos abans. Després del judici, on es 
van posar en evidència les contradiccions 
dels Mossos d’Esquadra, la fiscal va acabar 
sol·licitant 350 euros de pena multa, mentre 
que la defensa exigeix la seva absolució. La 
sentència arribarà durant els propers dies. 



«La repressió no té preu i ens la volen fer pa¬ 
gar» deia la pancarta que el grup de suport va 
portar a la concentració a la Ciutat de la Jus¬ 
tícia. I és que, per enèsima vegada, en la cri- 
minalització de les lluites seu un activista al 
banc dels acusats, i una vegada més a partir 
d'una acusació falsa. 

JM, resident a Sants, va acudir el passat i de 
juny de 2013 a manifestar-se a favor dels tres 
veïns del barri del Clot encausats per la va¬ 
ga general del 29M de 2012 i que finalment 
van ser absolts. En finalitzar l'acte, el jove va 
ser identificat —amb la cortesia amb què 
habitualment fa gala la policia catalana— i 
posteriorment va ser denunciat. L'atestat, ab¬ 
surd però no mancat d'imaginació, el culpa 
de passar informació dels moviments dels 
cossos repressius als manifestants (com si es 
tractés d'un delicte) així com de negar-se a la 
identificació. 

No obstant això, la recentment formada 
Assemblea AntiRepresiva de Sants apunta a 
altres motivacions per justificar la denúncia. 
«L'acusat ja comptava amb antecedents po¬ 
licials per motius polítics [curiosament per 
la mateixa vaga que va acudir a recolzar] i en 
veure això la policia no va dubtar a intentar 
desgastar-ho individualment i també al seu 
entorn» va suggerir un membre del col·lectiu 
antirrepresiu. 

Malgrat la inexistència de proves, el judi¬ 
ci es va celebrar el passat 5 de desembre. Els 
mossos van acudir al judici amb poca prepa¬ 
ració i amb una actitud provocativa i van cau¬ 
re en evidents contradiccions. Possiblement 
sigui aquest el motiu pel qual la fiscal sol·lici¬ 
tés finalment la pena multa de 350 euros per 
a una falta que pot arribar fins als 6000. Per 
la seva banda, la defensa de l'activista al cos¬ 
tat de l'Assemblea AntiRepresiva, va defensar 
l'absolució. La sentència del Jutjat (Instrucció 
5 de Barcelona) s'espera per als propers dies. 

Col·lectius antixepxessius 

a Baxcelona 

NO TANQUEM ELS ULLS. 

TANQUEM ELS ClE 

Campanya pel 
tancament dels centres 
cf nternament 
per a estrangers 



Rezeguazda ezi moviment 

Rereguarda en moviment, plataforma solidària contra la repressió, es defi¬ 
neixen com «les empresonades, les mutilades, les ferides, les agredides, les 
humiliades, les detingudes, les de la llista de Puig, les identificades, les mul¬ 
tades, les desnonades, les aturades, les estafades, les dels Centres d'Interna¬ 
ment per a Estrangers (CIE), les acomiadades, les jubilades; som les víctimes 
de la violència estructural i física dels governs català i espanyol, d'aquesta 
ofensiva socioeconòmica, política i judicial que vol veure'ns silenciats, obe¬ 
dients i atemorits mentre elimina totes les fites socials assolides després de 
dècades de lluites, patiments i morts». 

Alguns casos recents que denuncien són l'entrada en presó preventiva de 
quatre persones que van participar a la vaga general del 29M (ja alliberades, 
però pendents de processos judicials), les identificacions arbitràries i massi- 
ves per participar en protestes (mentre els Mossos impedeixen intencionada¬ 
ment ser identificats per perpetuar la seva impunitat), els escorcolls massius 
a les persones que volien participar a la manifestació de l'i de maig de 2012, 
els centenars de multes imposades per manifestar-se, els milers d'imatges de 
policies colpejant a tothom, les detencions a la Ciutat de la Justícia a les en- 
causades del 15J, el desallotjament de la plaça Catalunya del 27 de maig de 
2011, les tres persones que han perdut l'ull per l'ús de les bales de goma, una 
companya a qui li van trencar la cama, una altra que va ser torturada dins la 
furgoneta dels mossos, les que han pagat 6000 euros per no entrar a presó... 

Davant de tot això, Rereguarda en moviment neix, d'una banda, com a ei¬ 
na per a donar suport legal, econòmic i psicosocial a totes les represaliades 
i enfrontar els processos judicials presents i futurs, així com les derivacions 
psicològiques i socials inherents a la repressió, i, de l'altra, com a espai de con¬ 
fluència de les diverses sinèrgies sorgides de la societat civil amb l'objectiu de 
bastir propostes i portar a terme accions concretes encaminades a oferir una 
resposta clara i contundent a aquesta ofensiva repressiva que ens afecta a to¬ 
tes. Per això ens diuen «les nostres armes són la solidaritat, el suport mutu, les 
veus, les places i els carrers. No tenim por, i no callarem!» 


Més informació a: http://rereguardaenmoviment.org/ 



Alezta Solidària, Som Fozça 

Des d'Alerta Solidària, l'organització antirrepressiva de l'Esquerra Indepen¬ 
dentista, s'està presentant aquests dies una nova campanya, Som Força. 

Tal com afirmen «davant dels atacs de l'estat, del capitalisme, del patriarcat, 
i de la continuada repressió que patim militants i col·lectius socials, des d'Aler¬ 
ta Solidària creiem que ha arribat el moment de fer més ver visible aquest 
conflicte i passar a l'atac. Sobre la base de l'extensió de la lluita antirrepressiva 
allà on no és present, de fer visible més que mai la situació que es pateix, es 
presenta Som Força, la nova campanya d'Alerta Solidària, l'organització antir¬ 
repressiva de l'Esquerra Independentista. Una campanya que pretén ser una 
nova eina de combat, i que es posa a disposició del conjunt de moviments so¬ 
cials per a l'enfortiment de la unitat popular, amb la intenció de fer un salt 
qualitatiu en la lluita antirepressiva, aconseguir una major cohesió interna, 
major referencialitat i visualització externa, en definitiva, una eina per poder 
contraatacar amb tota la nostra força''. 


Més informació a: http://somforca.cat/ i http://www.alertasolidaria.org/ 


Taztquem els ClEs i Tekedasdoxtdekiezas 

Són molts els col·lectius d'arreu que exigeixen el tancament dels CIE's com a estructura repressiva contra les perso¬ 
nes migrants. A Barcelona, el gener de 2012 neix la Campanya Tanquem els CIE arrel de la mort d'Idrissa Diallo, un 
noi de Guinea Conakry que estava pres al CIE de Zona Franca. 

En un inici, els membres provenen de diferents organitzacions i col·lectius en defensa dels drets de les persones 
migrants i en l'actualitat moltes persones s'han sumat al grup a nivell individual. 

La Campanya té quatre objectius fonamentals: «visibilitzar els Centres d'Internament d'Estrangers, ja que so¬ 
vint ens trobem que una part molt àmplia de la societat civil no coneix la seva existència o bé pensa que es tracta 
d'un estament d'ajuda humanitària per a migrants; denunciar les contínues vulneracions de drets que s'hi produ¬ 
eixen: maltractaments, irregularitats administratives, abusos...; procurar millores en les condicions dels interns, 
aspecte en què en els darrers mesos hem aconseguit força avenços i, sobretot, exercir accions de cara al tancament 
d'aquests Guantànamos.» 

Del 5 al 8 de desembre de 2013, col·lectius de tot l'estat en lluita contra les polítiques migratòries i pel tancament 
dels CIEs, es van reunir en el que ja va ser la tercera trobada estatal, per treballar conjuntament línies d'acció per a 
denunciar la realitat d'aquestes institucions fins al seu tancament. 

D'altra banda, fa tres anys, va néixer a Barcelona el col·lectiu Tekedasdondekieras que, a banda de treballar pel 
tancament dels CIEs, lluita contra el racisme i les fronteres. En concret, han editat materials i fan accions contra 
les expressions més òbvies i tangibles del racisme, com les redades i les expulsions, però també contra l'estructura 
social en què es recolzen i el racisme que cada un de nosaltres portem a dins. Per això, no creuen en una reforma de 
la Llei d'Estrangeria ni en un major assistencialisme cap a les persones migrants o la millora de les condicions als 
CIEs, sinó que volen «la lliure circulació de les persones, en la demolició de les fronteres externes i internes i en unes 
relacions lliures i solidàries». 


Més info a: http://tanquemelscies.blogspot.com.eS/i http://tekedasdondekieras.wordpress.com/quienes-somos/ 



Rescat 



Col·lectiu de suport a presos i preses polítiques 



RESCAT 

RESCAT és una coordinadora de comitès de suport als 
presos i preses i persones repressaliades polítiques. 
L'objectiu principal és donar suport jurídic, polític i 
econòmic a les persones repressaliades i empresona¬ 
des per la seva participació activa en les lluites i mo¬ 
viments de rebuig al poder establert. Entenen com 
a pres/a o repressaliat/ada política aquella persona 
que ho és pel fet de lluitar activament contra el ca¬ 
pitalisme, l'imperialisme, el feixisme i el patriarcat, i 
per la llibertat de les persones i dels pobles oprimits. 

La seva tasca s'emmarca en la voluntat de denunci¬ 
ar la presó, les tortures i les legislacions especials que 
utilitza l'estat espanyol com a eines polítiques per tal 
de reprimir i desestructurar els moviments populars 
reivindicatius. 

Alhora, creuen important impulsar la creació i coor¬ 
dinació de grups de suport en cas de nous episodis re¬ 
pressius, oferint-los l'experiència i la tasca realitzada. 


Més informació a: http://www.amnistiarescat.cat/ 


Coznissió Azitizzepzessiva de Sazits 
(Assemblea de Bazzi de Sazits) 

La Comissó Antirrepressiva de Sants es crea com una 
eina de l'Assemblea de Barri de Sants per tractar de 
cobrir econòmicament les despeses judicials deriva¬ 
des dels darrers casos repressius que s'han donat al 
barri de Sants o contra persones que formen part del 
teixit associatiu del barri, com els detinguts a les va¬ 
gues generals. Un altre objectiu és comptar amb un 
coixí de suport per propers casos d'altres possibles 
mobilitizacions. 

Des d'aquesta comissió s'ha tractat d'aglutinar la 
feina que ja havien estat fent diversos col·lectius al 
barri per recollir diners i difondre els casos i obrir-ho 
també a persones noves. Fins el moment s'han fet di¬ 
versos actes benèfics i s'han distribuït unes cistelles 
per diferents espais i comerços del barri amb la inten¬ 
ció que la gent del barri contribueixi amb la caixa de 
resistència. 


abs.barrisants.org 

twitter.com/antirepresants 


WWW.GOTEO.ORG/PROJECT/DIAGONAL 



Tens un negoci 
o ets una associació de Sants? 

Anuncia 9 1 
a La Burxa! 

Demana informació a laburxa@gmail.com 

RACÓ HISTÒRIC 

El segon abans de la insuxxecció 


Agus Giralt, Barcelona 


D e vegades els historiadors expliquenm els 
fets del passat com un seguit d'episodis 
independents, o fent ús de màximes que es ge¬ 
neralitzen. Però no cal ser taoista per adonar- 
se que tots els fets estan més relacionats del 
que aparenten i que la història que s'explica 
—la recreació d'un moment passat— sempre 
és menys complexa que el que va ser el propi 
moment. 

El 19 de novembre de 1933 es van celebrar les 
segones eleccions generals de la Segona Repú¬ 
blica Espanyola per a les Corts, les primeres on 
es va celebrar el sufragi universal a Espanya. 
Després de la segona volta, quinze dies més 
tard, es va confirmar la victòria de les dretes. 

El primer govern republicà havia iniciat un 
ampli programa de reformes polítiques, soci¬ 
als, territorials, agràries i de l'estament mili¬ 


tar. Però els grups de poder, que veien perillar 
la seva posició privilegiada, es van resistir. Els 
terratinents, els grans empresaris, els finan¬ 
cers, els patrons, els monàrquics, les ordres 
religioses, l'església i els militars africanistes 
van moure totes les tecles de què disposaven, 
que no eren poques. 

La República també havia generat moltes 
expectatives entre els sectors populars amb 
les seves reformes, però moltes d'aquestes no 
van reeixir. I per acabar-ho d'adobar el crack 
del 29 va fer augmentar l'atur a les ciutats i la 
subocupació al camp, ja que els jornalers no 
podien emigrar. 

Davant d'aquesta situació organitzacions 
anarquistes com la CNT i la FAI, que van seguir 
sent reprimides amb duresa, van defensar 
l'abstenció a les eleccions. Per a ells la Repú¬ 
blica representava l'ordre burgès, sense massa 
diferències amb els règims polítics anteriors. 


A les eleccions les forces de l'esquerra —repu¬ 
blicans, socialistes i comunistes—, que fins 
llavors havien anat de la mà, també van pre¬ 
sentar llistes separades, facilitant la victòria 
de la dreta. 

A Barcelona, una setmana abans de la sessió 
inaugural del Parlament, ja es vivia una situa¬ 
ció tensa. Els transports estaven en vaga i des¬ 
prés del trencament de les negociacions la po¬ 
licia havia tancat els sindicats i havia omplert 
els tramvies d'agents de l'escola de policies 
per fer els serveis dels tramviaires. La plaça Es¬ 
panya va estar ocupada per les metralladores 
de la Guàrdia Civil, tement els moviments als 
barris obrers. 

I va ser en aquest context quan arribà, el 
divendres 8 de desembre, la seva sessió inau¬ 
gural del Parlament. Arreu de l'estat es prepa¬ 
rava una revolta que tindria l'Hospitalet i la 
Bordeta com un dels seus escenaris. 



Plaça Espana. 



BURXANT ELS BYTES 


Indulten a Alan Turing 61 
anys despxés de sex con¬ 
demnat pex gai 

Bernat Costa, Sevilla 


T ot estudiant d'informàtica co¬ 
neix Alan Turing, un dels pa¬ 
res de la informàtica actual. Entre 
els seus èxits destaca la màquina 
de Turing, l'escènica dels ordina¬ 
dors actuals. Turing també fou 
qui va desxifrar Enigma, l'eina de 
criptografia que usaven els nazis 
a la Segona Guerra Mundial. 

L'any 1952, un atracament a ca¬ 
sa seva va deixar al descobert que 
era homosexual, una tendència 
sexual titllada de delicte a Angla¬ 
terra en aquell temps i va ser con¬ 
demnat per un delicte de "perver¬ 
sió sexual”. 


Li van deixar escollir entre pre¬ 
só o sotmetre's a un tractament 
hormonal. Va preferir els químics 
que li vàren alterar la personali¬ 
tat i l'estat físic. Als dos anys, va 
morir enverinat amb cianur en 
una poma. 

61 anys després s'ha emès un 
comunicat on s'anuncia l'in¬ 
dult d'Alan Turing per la seva 
homosexualitat. 

Hi ha qui associa el logo d'Apple 
—una poma mossegada— amb la 
poma que va matar Turing. 


FOGONS DE TEMPORADA 

La xocolata 
desfeta 

Núzia May, Masnou 

Què fa que la xocolata sigui desig 
comú de la majoria de persones que 
tenen el plaer de conèixer-la? La fa¬ 
va, el fruit de la planta del cacau, 
va ser descoberta pels exploradors 
espanyols que buscaven altres ru¬ 
tes per arribar a les índies, les ter¬ 
res d'Orient, riques en espècies, en 
ple segle XV. Diuen que ja era begu¬ 
da preuada de la civilització maia 
i la bevia també la població asteca 
que habitava, en el moment de la 
conquesta, el que avui és Mèxic. Els 
aborígens la consumien líquida, a 
temperatura ambient, amb una con¬ 
sistència clara i de gust picant degut 
a la incorporació d'alguna varietat 
de xile. Els que allí arribaren queda¬ 
ren presos d'aquest nou gust, desco¬ 
negut fins llavors a la seva cultura 
gastronòmica, i decidiren endur-se'l 
a casa. Ràpidament esdevingué el 
berenar de les castes distingides, les 
que sempre cerquen en el menjar 
aquella distinció que els allunya de 
la plebs. La beguda, però, es va for¬ 
mular de nou, s'hi afegiren altres es¬ 
pècies (canyella, nou moscada, gin- 
gebre, clau) en record d'una etapa 
medieval on les espècies provinents 
d'Orient eren signes de poder i dis¬ 
tinció. Es va endolcir, el sucre encara 
era també un ingredient preuat i dis¬ 
tingit, i s'hi afegiren midons perquè 
la textura resultant fos més espessa. 


De les Corts espanyoles aquesta be¬ 
guda fou ràpidament estesa a altres 
països europeus, i a mesura que el 
seu preu disminuïa, degut a la seva 
ràpida i major importació, va co¬ 
mençar també a ser menja desitjada 
per les classes menestrals i populars. 

Xocolata desfeta 
en ple segle XVI 

• 1 litre d’aigua o llet 

• 35°g xocolata a la pedra (o negra 
per fondre) 

• 20g canyella en pols 

• i5g gingebre en pols 

• 5g clau en pols 

• 40-6og sucre 

• 35 _ 50g midó de blat de moro 

Antigament la xocolata era desfeta en 
aigua, no va ser fins al segle XVIII, i per 
influència francesa, que la xocolata es 
va començar a dissoldre en llet, vosal¬ 
tres podeu elaborar aquella que més us 
agradi, sapigueu però que la que és feta 
amb aigua és de més fàcil digestió que la 
que és elaborada amb llet Poseu l’aigua 
0 la llet a bullir amb les espècies i el sucre. 
Mentrestant trenqueu la xocolata fins 
que els trossos siguin petits. Un cop la llet 
arrenqui el bull, abaixeu el foc i afegiu 
el midó (segons l’espessor que us agra¬ 
di) i la xocolata, barregeu sense parar 
(remena, remena nena; una cançó, una 
mica sexista, que explica un dels secrets 
en l’elaboració de la xocolata desfeta, no 
deixar de remenar mai) fins que tota la 
xocolata sigui fosa i el midó hagi acom¬ 
plert el seu efecte espessidor. Retireu del 
foc i serviu calenta. Si us en sobra és mi¬ 
llor escalf ar-la al bany maria 0 al micro¬ 
ones que sinó s’enganxa. Espero que us 
embruteu els bigotis! 


Durant el segle XVII i XVIII era comú 
trobar-la a les cases que la podien 
pagar, servida en xicres (uns petits 
vasets específics per a servir la xoco¬ 
lata desfeta) tant per esmorzar com 
per berenar, i el plaer era complert 
quan hi eren sucats biscuits, melin¬ 
dros o altres tipus de pastes dolces. 
No fou fins a finals del XVIII i princi¬ 
pis del XIX que es desenvolupà la in¬ 
dústria de la xocolata per a poder-la 
temperar correctament i obtenir el 
que avui són les conegudes preses de 
xocolata, volgudes per tots i que han 
derivat i originat una gran varietat 
de succedanis i menges relaciona¬ 
des. No podem oblidar tampoc les 
cançons populars i frases fetes que la 
xocolata protagonitza i que han per¬ 
durat fins avui indicant i reafirmant 
la seva vàlua. 

Observem doncs com la xocolata 
ha estat sempre una menja desitja¬ 
da, aquest fet ha provocat que la co¬ 
mercialització de la mateixa sigui, a 
nivell global, un factor influent en 
els mercats de l’alimentació. Sabem 
però que el marge de benefici no 
l'obtenen aquells treballadors que 
recullen, assequen i fermenten les 
faves de cacau, el primer procés que 
pateix la fava abans de ser enviada 
a processar a altres països, sinó que 
és el benefici de les grans corpora¬ 
cions del cacau i la xocolata les que 
s'enduen la majoria dels guanys. Ja 
fa bastants anys que va sorgir el co¬ 
merç just, una iniciativa destinada a 
crear canals comercials innovadors 
i en que la relació d’ambdues parts 
s'orienta cap al desenvolupament 
sostenible de l’oferta i la demanda; 
busquem doncs aquesta xocolata i 
no deixem de gaudir del plaer que 
ens proporciona una bona tassa de 
xocolata desfeta. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 


;rra d'escudella 

CUINA CATALANA ☆ WWW.TDK.CAT 

1 C/PREMIÀ, 20 SANTS - BCN ☆ 93 422 16 13 




N0 MENGIS QUALSEVOL COSA 


esmorzars 
menú al migdia 
"braves i tastets 
entrepans 
taules i amanides 
carta de nit 





fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com B 
93 667 19 22 c/Riego, 43. 08014 Ben. 

UN TOC D'HUMOR... 


EL POEMA 



FfeoP DE ZOOO RERSOWES DORMEW 
AC CARRER A BARCUOUte féRO\. 
QvhtSGVOL NlT ft>TSOKn|!£GaL 


Que ningú no gosi 
ni en faci judici. 

Que la malaherba 
t’acompanyi i se t’enfili dins al pit. 

Que el descampat siguis tu. 

I la humanitat, els teus peus, 
la gebrada. 

Que la pell 

torni al fang. I les flors als cabells. 

Que l’alè se’t confongui amb la fosca. 

Que la ciutat s‘apagui. 

I ara sí, 

que cantin tots els gats 
i que l‘orquestra calli. 


David Cano 
Res és ara ni això. 
Editorial Terrícola, 2013. 


MÚSICA 

Els Suxfing Sixles 


Marc Sanz 


C loenda a la fulgurant carre¬ 
ra dels Surfing Sirles, des¬ 
prés de la desaparició del 
seu guitarrista Oriol Cabe- 
llero. ‘"Cançó Funeral", “Centre del 
Món", “Minifalda rural" o “Epitafi" , 
desgranen un disc més madur, més 
eclèctic i que augurava una carrera 
plena de d'emocions molt més for¬ 
tes per venir. Les cançons poc a poc 
van desfilant amb la gràcia de sem¬ 
pre, deixant-se emportar pel ritme 
i la sensibilitat d'unes lletres que 
conformen l'imaginari intens del 
grup sumada a una música repleta 
de teclats, guitarres, melodies i noise 
directes al cor i a l'estomac. Simples i 
enormes alhora, són el si i el no, el bé 
i el mal, el tot o el res. 

El disc esdevé un càntic a la mort 
i alhora una celebració de la vida, 
al perquè de tot plegat, i al retorn a 
les ‘"tavernes". Les lletres brillants, 


filosòfiques, hilarants i crítiques 
agafem una nova dimensió amb 
l'evolució de la banda. “Epitafi" mar¬ 
ca el colofó final a la èpica d'una 
llegenda. 

El tercer LP dels Surfing Sirles con¬ 
solida i demostra amb nota perquè 
han estat una de les bandes més au¬ 
tèntiques, originals, gamberres i di¬ 
vertides dels últims anys en el pano¬ 
rama català i estatal. Perquè són els 
nostres Who, els nostres Ramones, 
els nostres NOFX. El nostre orgull 
roquer patri i perquè mai més torna¬ 
rem a veure una banda igual com a 
mínim en 100 anys o més. Hem estat 
testimonis d'una Supernova vital i 
musical. La resta és història. 


Música de Consum . 
Bankrober, 2013. 



CINEMA 

Loxe 


Àngel Bzavo 


A les acaballes de la Se¬ 
gona Guerra Mundial, 
una Alemanya desmo- 
ronada i sense Fuhrer 
resta sota la vigilància de les for¬ 
ces aliades. En aquest context de 
derrota i misèria, Lore és la filla 
no tan gran d'una família de fu¬ 
gitius que, a causa de la implica¬ 
ció dels seus pares en el règim, es 
veurà obligada a dur la càrrega 
dels seus quatre germans i in¬ 
tentar creuar el país per tal de 
trobar-se amb l'àvia materna. A 
mig viatge, coneixerà l'enigmà¬ 
tic Thomas, un jueu que li obrirà 
les portes al desig i al qüestiona- 
ment de les seves creences. 

Amb un estil més evocador 
que explícit però sense deixar de 
banda el pols narratiu, el film re¬ 
flecteix els desastres de la guer¬ 
ra i la pèrdua de la innocència a 
través del viatge iniciàtic de Lore, 
interpretada per una esplèndida 
Saskia Rosendahl que omple la 
pantalla de sensibilitat. La seva 
expressió, que conté fortalesa i 
debilitat a parts iguals, ja és per 


si sola capaç de fer-nos imagi¬ 
nar el drama que l'envolta sen¬ 
se que resulti necessari que ens 
l'ensenyi. 

Lore s'inclou així a un recent 
arxiu cinematogràfic que ofe¬ 
reix noves i valentes mirades del 
nazisme, centrades en personat¬ 
ges més o menys vinculats amb 
el III Reich. Aconsegueix a més 
un to tan inquietant que no pot 
deixar indiferent a l'espectador 
expert, de la mateixa manera 
que fa bategar sense demagògia 
el record d'una part de la nostra 
història que no hauríem de dei¬ 
xar d'explicar. 



Títol: Lore 
Any: 2012 
Durada: 109 min. 

Directora: Cate Shortland 
Guió: Cate Shortland, Robin Mukherjee 
(adaptació d’una de les històries de “La 
cambra fosca” de Rachel Seiffert) 

Música: Max Richter 
Fotografia: Adam Arkapaw 
Repartiment: Saskia Rosendahl, Nele 
Trebs, André Frid, Mika Seidel, Kai-Peter 
Malina, Nick Holaschke, Ursina Lardi, 
Hans-Jochen Wagner, Sven Pippig, Philip 
Wiegratz, Katrin Pollitt 
Productora: Edge City Films / Porchlight 
Films / Rohfïlm 

País: Alemanya, Alemanya i Regne Unit 

Comença el 2014 amb una àmplia agenda d’activitats de formació, cultura i creativitat 

Més a Can Batlló cada mes 


Dani Martínez, La Bordeta 


L’obertura del carrer 11 de 
juny que travessa l’interior 
de Can Batlló paral·lel al 
carrer Constitució com¬ 
porta nous espais de pas, 
estada i esbarjo pel veïnat 
i permeten endinsar-se en 
l'efervescència dels espais 
comunitaris a la nau Bloc 
Onze i les primeres zones 
amb agricultura i jardins. 


E n paral·lel a aquesta meta¬ 
morfosi contínua, moltes 
persones i col·lectius col·la¬ 
boradors amb l'Assemblea de 
Can Batlló també han consolidat du¬ 
rant el 2013 una agenda d'activitats 
temptadores a la iniciativa, l'organit¬ 


zació i d'assistència lliure; éssent el 
butlletí mensual, disponible a força 
espais del barri i a internet, el mi¬ 
llor mitjà de butxaca per l'incertesa 
satisfeta abans d'escollir gaudir-la. 
A la diversitat d'activitats puntuals, 
s'afegeix una nodrida agenda cíclica 
gratuïta que garanteix formació con¬ 
tinuada, cultura i sociologia dialoga¬ 
da i creativitat compartida. 

Els matins de cada dimecres i dis¬ 
sabtes el voluntariat de les comis¬ 
sions d'infraestructures, fusteria, 
arquitectura i arts fan tallers d'oficis 
i hobbies, a mida que es rehabiliten 
més espais. Els moments per la jar¬ 
dineria i els horts també són cada 
dimarts a la tarda i divendres al matí. 

Els dos grans espais del Bloc On¬ 
ze ja rehabilitats (el polivalent atri 
amb bar, i la Biblioteca Popular Jo¬ 
sep Pons) obren cada matí i tarda 
excepte diumenges, i alberguen 
exposicions cada vegada més so¬ 
vint. Dos dissabtes al mes la bibli¬ 
oteca acull el club de lectura Goita 
que fan ara!, i el Visquem els con¬ 
tes! per totes les edats. El col·lectiu 
ZonaOnze de creació i reflexió con- 



I 




Més informació a: canbatllo.wordpress.com 


temporània organitza mensual¬ 
ment dues activitats. Cada primer 
i tercer divendres hi ha l'Escenari 
Obert, on qualsevol persona novella 
o experimentada pot demanar torn 
i exterioritzar les seves arts en la 
música, el teatre, la dansa, el mim, 
els monòlegs o el circ. I cada segon 
diumenge de mes a la tarda hi ha 
Cine-Fòrum, amb títols d'arreu que 
remouen valors socials i emocions 
personals, i on partint del film els 
assistents dialoguen en un debat 
col·lectiu. 

Cada dijous a la tarda arriba a Can 
Batlló la Cistella Verda amb agricul¬ 
tura sana, de proximitat i de tempo¬ 
rada. El segon dissabte de mes, durant 
tot el dia, hi ha Merkadillo amb pro¬ 
ductes originals; sovint també s'hi 
fan tallers infantils i presentacions 
editorials, audiovisuals 0 musicals. I 
cada dos mesos hi ha el nou Cabaret 
de Can Batlló. 

Nous fruits aviat s'activaran: l'au¬ 
ditori insonoritzat, el rocòdrom d'es¬ 
calada, els tallers d'arts plàstiques, i 
un espai permanent d'informació i 
acollida al visitant. 


Es consolida un espai d’intercanvis i propostes “do it yourself” 

El mexkadillo punk 
celebra un any 


Redacció, La Bordeta 


Després d’un any de troba¬ 
da, retrobades i intercanvis 
cada segon dissabte de mes 
a Can Batlló, el Merkadillo 
Punk celebra el seu primer 
aniversari. 


H o farà el dissabte 11 de 
gener amb un taller in¬ 
fantil, dinar vegà i una 
tarda de música, amb 
Instinto, Inquietud, BB Bino, Cranc i 
GoïPopitas. 

El merkadillo estarà obert tot el 
dia, de i2h a 22h, amb una gran di¬ 
versitat de productes de roba, mú¬ 
sica, llibres i molts altres que, fets a 
mà o fruit de la creativitat, ens ani¬ 
men a compartir idees i a desenvolu¬ 
par noves iniciatives. 

El Merkadillo està obert a qualse¬ 
vol persona o col·lectiu que cregui 
en l'esperit del “do it yourself'', que 


tingui algun producte o projecte a 
compartir vinculat al punk i fet per 
un mateix, que no derivi de l'explo¬ 
tació humana o animal. 

També és un espai on es fan tallers 
infantils i presentacions editorials, 
audiovisuals o musicals. 

Per participar-hi cal adreçar un 
correu electrònic a: merkadillo- 
punk@gmail.com. 


Més informació a: 
https://www.facebook.com/Proyec- 
toMerkadilloPunk i http://merka- 
dillopunk.wordpress.com/ 



ler Aniversari Merkadillo Punk 
'Música/pifusió/DiY/Intercanvi- 


ilí de gener 20141 
Pde Í2h. a 22h. I 


12K. Taller per a pekes 
14n. Menjador vega 
^ 17h. Concerts 

GoïPopitas Cranc 

VB 2 I m ■ ri JLm 


".Mo tó'. 


BBBirio Inquietud 

ü Can Batlló C/ Constitució. 19 

1 à 


ML1/L5 Plaça dé Sants 




AGENDA 

Genex 2014 


Estigues al corrent del dia a dia del barri a labuxxa.cat 


Divendres 10 de gener (19.30) 
Cabaret 

Can Batlló (Constitució,19) 

Diumenge 12 de gener (17.00) 
CineFòrum: FiskBank 
Can Batlló (Constitució,19) 

Divendres 17 de gener (21.00) 

Sopar Grup Llibertari de Muntanya 
Ateneu Llibertari (Maria Victòria,10) 

Dissabte 18 de gener (11.00-14.00) 
Mostra d'art. Col·lectiu d'artistes de 
Sants 

Passatge Fructuós de Gelabert 


Dissabte 18 de gener (11.00) 

Contes d'abans per infants d'ara, de 

bressol a parvulari 

Can Batlló (Constitució,19) 

Diumenge 19 de gener (17.00) 
Pintxos i CineFòrum: “Los calabozos 
gigantes del granjero John” 

Can Batlló (Constitució,19) 

Dissabte 25 de gener (12.00) 
Presentació de la cooperativa d'habi¬ 
tatge 

Can Batlló (Constitució,19) 


Diumenge 26 de gener (19.00) 

Teatre: La tertúlia (companyia La Lia- 
da Nacional) 

Can Batlló (Constitució,19) 

Dimarts 28 de gener (19.00) 
CineFòrum: “El pianista”, de Roman 
Polansky 

AAVV Badal, Brasil i La Bordeta (Daoiz 
i Velarde, 30) 

Dissabte 1 de febrer (11.00) 

Club de lectura Goita que fan ara: “El 
que resta del dia”, de Kazuo Ishiguro 
Can Batlló (Constitució, 19) 


Tots els dilluns i dijous (18-20:00) 

Taller Muay Thai 

CSA Can Vies (Jocs Florals, 41) 

Tots els dilluns (18:00) 

Curs d'esperanto 

Espai Obert (Violant d'Hongria, 71) 

Tots els dilluns (18:00) 

Aprenem Juntes 

Ateneu Llibertari (Maria Victòria, 10) 

Tots els dilluns, dimarts i dimecres 

Espai de preparació física 
Can Batlló (Constitució, 19) 


Tots els dimarts i dijous (18:30) 
Distribuidora editorial La Malobe'ema 
Ateneu Llibertari de Sants (Maria Vic¬ 
tòria, 10) 

Tots els dimecres i dissabtes (11:00) 
Treball col·lectiu i tallers d'oficis 
Can Batlló (Constitució, 19) 


Tots els dimecres (18:30) 

Taller de metereologia 

Espai Obert (Violant d'Hongria, 71) 

Tots els divendres (18:00) 

Escola autogestionada per famílies 
Espai Obert (Violant d'Hongria, 71) 

Elisenda Cartanyà 
i Joan Sanromà 

Professors de l’IES Lluís Vives i responsables del 
projecte Donar veu a la memòria. 

Júlia Gallego i Ona Esteve 

Alumnes de 2n d’ESO i actrius de “La pèrdua de la in¬ 
nocència. Infants sota les bombes”. 

“La pèrdua de la innocència. Infants sota les bombes” 
és una peça teatral sobre els bombardejos que va patir 
la població durant la Guerra Civil Espanyola des de la 
visió dels infants. Es tracta d'una recopilació de textos i 
testimonis de l’època dramatitzats per alumnes que el 
curs passat estudiaven ír d’ESO a l’IES Lluís Vives i forma 
part del projecte Donar veu a la memòria. L’obra es va 
estrenar exitosament a finals del curs passat i enguany es 
va fer una nova representació el 4 de desembre al Teatre 
Sant Medir. 


Ivet Eroles 


Pez què s’ha tornat a representar 
1‘obra després de l’estzena del 
juny passat? 

E.C: Els del Memorial Democràtic 
van venir a l'escola a veure'ns i els 
hi va agradar tant que van comentar 
que s'havia de repetir i que havien 
de venir altres escoles i públic en ge¬ 
neral a veure'ns. 

J.S.: Hem utilitzat una metodolo¬ 
gia concreta, tenim tot el projecte, 
per tant altres escoles s'hi poden fi¬ 
xar i veure quines eines hem utilit¬ 
zat per a que sigui possible. A les es¬ 
coles i als instituts s'estan fent coses 
que no tenen transcendència, però 
que tenen un mínim de qualitat 
superior a algunes altres coses que 
sí que es publiciten. No és acciden¬ 
tal que els mitjans de comunicació 
ens hagin vingut a entrevistar, ens 
hem mogut. Hi ha moltes escoles al 
districte que fan teatre i cal un reco¬ 
neixement, per la feina de l'alumnat 
i per la feina del centre. 

Alguna altra obra havia tingut 
tant d'èxit? 

J.S: Nosaltres ja fa 10 anys que 
portem a terme el projecte Donar 
veu a la memòria i sí que algu¬ 
na representació més s'havia fet, 
però no havia tingut tant ressò 
com aquesta. Per què? Perquè s'ha 
incorporat l'Elisenda i li ha donat 
un format teatral que no tenia fins 
aquest moment. 

En què consisteix el projecte 
Donar veu a la memòzia? 

J.S.: Un dels valors que es vol do¬ 
nar com a material didàctic és fer 


reflexionar sobre el passat, els con¬ 
flictes, els nens en context de guer¬ 
ra i la pau. Hem anat buscant tex¬ 
tos relacionats amb aquests temes 
i l'alumnat els llegeix i externalitza 
explicant-los. És un crèdit variable 
de ír d'ESO orientat a l'alumnat en 
diversitat, no tant sols hi participen 
alumnes brillants acadèmicament, 
sinó que hi ha diferents perfils d'es- 
tudiants: persones que són molt 
mogudes, d'altres que tenen la di¬ 
ficultat de llegir i parlar en públic, 
alumnes d'acollida com a reforç 
lingüístic, amants del teatre, etc. 

Ouines són les valoracions que ha 
rebut La pèrdua de la innocència. 
Infants sota les bombes? 

E.C: S'ha valorat molt la necessi¬ 
tat de portar a terme aquest tipus 
d'iniciatives per la recuperació de 
la memòria històrica. Una perso¬ 
na comentava que li havia fascinat 
que es posés al mateix nivell els 
grans autors, com Rodoreda o Mira¬ 
cle, i els nens i nenes de l'any 38. Se 
li vol donar protagonisme a aques¬ 
ta altra història, ja que si no simple¬ 
ment ens remetem a la història que 
ja està escrita dins dels perdedors 
de la guerra que van destacar. Per 
poder fer-ho realitat, cal una gran 
recol·lecció de textos i seguir una 
sèrie d'ítems pedagògics i teatrals. 
A més, cal destacar que les actrius 
i l'actor ho han fet fantàsticament. 

J.S.: Un altre dels comentaris que 
se'ns ha fet és que estem llegint 
textos de l'any 38 però que són 
assimilables en aquest moment. 
Són adolescents de 13 anys llegint 
textos de nois i noies que tenien 
la seva edat l'any 38, estem fent 

“Són adolescents llegint textos 
de nois i noies que tenien la 
seva edat l’any 38, fem aquest 
joc entre 1‘abans i l'avui” 


aquest joc entre l'abans i l'avui. Les 
bombes que queien sobre Barcelo¬ 
na podien ser les que queien sobre 
Madrid, o bé les que van caure a 
Dresden o les que estan caient en 
aquests moments a Síria. 

Com alumnes i actrius, què vau 
pensar quan us van explicar que 
havíeu de representar aquesta 
obra? 

O.E.: Ho notàvem molt proper, les 
noticies parlen de guerres que es¬ 
tan passant ara i també recordem 
fets que ens han explicat els nos¬ 
tres avis sobre vivències dels seus 
pares. 

J.G.: Ens va fer il·lusió perquè 
aquest tema s'està perdent i 
d'aquesta manera el recordem. 

Vau notar que al fer la 
representació enteníeu més a 
aquests joves que van patir els 
bombardejos? 

O.E.: Sí, els texts que llegim eren 
de nens de la nostra edat, així que et 
poses dins de la seva pell, del que ha¬ 
vien viscut durant la guerra. 


Us ha canviat la forma 
d’entendre la guerra? 

J.G.: Ens ha canviat la manera de 
veure la vida i valorem més el què 
tenim. 

Com us heu sentit representant 
l‘obra? 

O.E.: Bé, si teníem vergonya, l'Eli¬ 
senda ens ensenyava maneres de 
perdre-la. A més, compartíem les 
sensacions amb els nostres com¬ 
panys i assajàvem davant seu, així 
que anàvem perdent la vergonya i 
també vocalitzàvem millor. És una 
experiència divertida. 

J.G.: Nosaltres ens hem estat es¬ 
forçant i els comentaris positius 
que hem rebut han estat una gran 
recompensa. 

J.S.: En cap moment no es busca la 
llàgrima fàcil, sinó el respecte, re¬ 
produint la situació amb la paraula. 
Hi ha un text que llegeix la Ona que 
és duríssim, i podríem mostrar la 
imatge, però no la posem. 

La força de la paraula. 

E.C.: Nosaltres som els primers 


sorpresos amb la força que elles han 
anat donant a l'espectacle i com se 
l'han anat fent seu, perdent vergo¬ 
nyes. Jo encara estic al·lucinada, re¬ 
conec que mai havia fet una obra de 
teatre per a gent més jove, però han 
superat totes les meves expectatives 
amb escreix. A més hi hagut una 
forta implicació per part d'alumnes 
d'altres cursos en assumir la part 
tècnica, dissenyar cartells, preparar 
l'escenari i la decoració. 

Ja esteu treballant en una obra 
nova? 

E.C.: Començarem al gener amb 
Aquí no hi ha papallones. Sobreviu¬ 
re a Terenzin, un recopilatori de tex¬ 
tos de persones que van viure en un 
gueto de Txèquia, a 60 kilòmetres de 
Praga. També val a dir que tot i que el 
text ja està escrit, quan comencem a 
treballar amb els joves, utilitzem in¬ 
corporacions d'ells, tot es va forjant 
amb el grup de teatre. Nosaltres fem 
una primera proposta, però durant 
tots els mesos que estem assajant la 
cosa va evolucionant segons el grup, 
els seus interessos, les seves ganes. 

